Onsdag aften havde Mogens taget plads i Hjørring, hvor han skulle høre, hvordan det stod til med deres juleindsamling. Selvom de i Hjørring oplever, at flere end førhen har brug for hjælp, så er de godt med. Med lidt uventet hjælp, så når de at finde penge til alle dem, der har søgt om hjælp. Butikkerne i Metropol i Hjørring har nemlig samlet ind, og det er blevet til en fin check på 6000 kroner. - I har gjort et godt stykke arbejde, giver Jane Melgaard, der er marketing manager i Metropol i Hjørring, som begrundelse, da hun overrækker checken. Anderledes ser det ud i Aalborg. Selvom det er den by i Nordjylland, hvor flest har ansøgt om hjælp, så er det samtidig den by, der har samlet færrest penge ind.

Opsummering:
Mogens og Ivan er i december på julemission. Målet er at samle flest mulige penge ind til Dansk Folkehjælp.